Diari Oficial de la Generalitat Valenciana


Sumari del DOGV 7492, del 25-03-2015 (2015/2610)

RESOLUCIÓ de 12 de març de 2015, del president del Consorci Hospital General Universitari de València (CHGUV), per la qual es resol el procés d'avaluació de l'exercici de diverses places de direcció de caràcter assistencial, corresponents a la Convocatòria CM/03/2006.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7492

Data del DOGV
:   25-03-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/2610


Data del document
:   12-03-2015

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 12 de març de 2015, del president del Consorci Hospital General Universitari de València (CHGUV), per la qual es resol el procés d'avaluació de l'exercici de diverses places de direcció de caràcter assistencial, corresponents a la Convocatòria CM/03/2006. [2015/2610]  
Les bases generals dels processos de provisió de places que comporten direcció, aprovades per Resolució de la presidència del CHGUV de 23 d'octubre de 2009 (DOCV 6141, 10.11.2009), regulen en la base 17a i en la disposició transitòria el procés d'avaluació, als efectes de continuïtat, de l'exercici de les places de direcció en l'àmbit del CHGUV.  
  
La Resolució de la presidència del CHGUV de 22 de juny de 2011 (DOCV 6572, 25.07.2011), resolia el procés d'avaluació de diverses places de cap de servici i de secció i confirmava les persones adscrites a les places citades per mitjà de nomenament de caràcter temporal, sotmés a avaluació quadriennal als efectes de continuïtat.  
  
A este efecte s'ha dut a terme el procés d'avaluació esmentat en els termes establits en les bases generals respecte del període assenyalat en la Resolució de 22 de juny de 2011.  
La comissió d'avaluació nomenada a este efecte per Resolució del CHGUV de 13 de febrer de 2015 (DOCV 7474, 26.02.2015), ha informat favorablement en cada cas les persones candidates i n'ha proposat la continuïtat.  
En conseqüència, d'acord amb la proposta de la comissió d'avaluació, i amb les atribucions de l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, contractació administrativa i gestió econòmica en diversos òrgans del Consorci Hospital General Universitari de València, la presidència del CHGUV resol:  
Confirmar les persones següents en l'exercici de les places que en cada cas s'especifiquen:  
El nomenament té caràcter temporal i està sotmés a avaluació quadriennal de l'exercici, als efectes de continuïtat, en els termes que preveuen les bases generals.  
A este efecte les persones interessades hauran de presentar durant el mes de gener de 2019 la documentació i el projecte-memòria establits en la base 17 de les bases generals, i referits al període 2015 a 2018, ambdós inclosos. Si no ho fan així es considerarà que renuncien a participar en el procés d'avaluació i, en conseqüència, a continuar en la plaça.  
La Direcció de Recursos Humans realitzarà els actes administratius oportuns per a l'eficàcia d'esta resolució.  
Contra esta resolució, que posa fi a la via administrativa, les persones interessades podran interposar recurs contenciós administratiu, d'acord amb el que preveuen la Llei 30/1992, de Règim Jurídic de les Administracions Públiques i del Procediment Administratiu Comú, i la Llei 29/1998, reguladora de la jurisdicció contenciosa administrativa, davant del jutjat contenciós administratiu de València en el termini de dos mesos comptats a partir de l'endemà que es publique. Sense perjuí que utilitzen qualsevol altre recurs que consideren convenient.  
  
València, 12 de març de 2015.- El president del CHGUV i conseller de Sanitat: Manuel Llombart Fuertes.